Rikunarita-ORG/Wikinium huggingface dataset:
# Εθνόσημο της Λιβύης

Έμβλημα που εμφανίζεται στα λιβυκά διαβατήρια.
Η **Λιβύη** μετά την πτώση του καθεστώτος Καντάφι δεν έχει επίσημο εθνόσημο. Η Μεταβατική Συνταγματική Διακήρυξη του Εθνικού Μεταβατικού Συμβουλίου ορίζει τη σημαία της Λιβύης, ωστόσο δεν προβλέπει και ένα εθνόσημο.

Ένα έμβλημα που χρησιμοποιείται σε επίσημες περιστάσεις είναι η σφραγίδα που εγκρίθηκε από το νομοθετικό σώμα της χώρας, το Γενικό Εθνικό Κογκρέσο. Η σφραγίδα αυτή εικονίζει μια ημισέληνο και ένα αστέρι, να περικλείονται από το όνομα του κογκρέσου γραμμένο στα αραβικά και στα αγγλικά. Χρησιμοποιείται για την επικύρωση πιστοποιητικών και για τους νόμους που εγκρίνονται από το κογκρέσο.

Για κυβερνητικούς σκοπούς χρησιμοποιούνται και άλλα εμβλήματα, όπως οι σφραγίδες του Γραφείου του μεταβατικού πρωθυπουργού και των υπουργείων της μεταβατικής κυβέρνησης. Οι σφραγίδες αυτές αποτελούνται συνήθως από το περίγραμμα ενός χάρτη της Λιβύης στο σχέδιο της λιβυκής σημαίας, περιτριγυρισμένο από το αξίωμα ή το υπουργείο σε αραβική γραφή.

Το Φεβρουάριο του 2013 παρουσιάστηκαν τα νέα βιομετρικά διαβατήρια της Λιβύης. Το εξώφυλλο του νέου διαβατηρίου εικονίζει μια ημισέληνο και ένα αστέρι, όπως απαντώνται και στη σημαία της χώρας.

## Προηγούμενα εθνόσημα 1952- 2011

″Το τελευταίο εθνόσημο υιοθετήθηκε το 1977, όταν αποχώρησε η χώρα από την Ομοσπονδία Αραβικών Δημοκρατιών.

Όπως και στη σημαία, το πράσινο χρώμα έχει δεσπόζοντα ρόλο και συμβολίζει τον Προφήτη Μωάμεθ και το πράσινο Βιβλίο της Επανάστασης του Μοαμάρ Καντάφι.

Υπήρχε επίσης το γεράκι του Κουράις, έμβλημα του γενεαλογικού δέντρου του Προφήτη Μωάμεθ. Η φράση «Ένωση των Αραβικών Δημοκρατιών» (اتحاد الجمهوريات العربية , *ittiħād al-jumhūriyyāt al-`arabiyya*) είναι γραμμένη σε πανό, στο οποίο είναι γαντζωμένα τα πόδια του γερακιού.

* Βασιλικό εθνόσημο της Λιβύης 1952-1969
* Λιβυκή Αραβική Δημοκρατία (1969-1972)
* Λιβυκή Αραβική Δημοκρατία εντός της Ομοσπονδίας Αραβικών Δημοκρατιών (1972-1977)
* Εθνόσημο της Λιβύης (1977-2011)

## Εθνικό Μεταβατικό Συμβούλιο (2011-2012)

Το υποστηριζόμενο από τα Ηνωμένα Έθνη Εθνικό Μεταβατικό Συμβούλιο ως η μόνη νόμιμη κυβέρνηση της χώρας χρησιμοποιούσε μια σφραγίδα με αστέρι και ημισέληνο, στα χρώματα της λιβυκής σημαίας. Τα χρώματα ήταν κόκκινο, μαύρο και πράσινο, ενώ στα αραβικά και στα αγγλικά ήταν γραμμένα το όνομα του Συμβουλίου (*al-majlis al-waṭanī al-intiqālī*) και του κράτους (*Lībiyā*).

Το Γραφείο του Μεταβατικού Πρωθυπουργού χρησιμοποιούσε μια διαφορετική σφραγίδα με το περίγραμμα ενός χάρτη της Λιβύης στο σχέδιο της σημαίας της Λιβύης.

* Πρώτη σφραγίδα του Εθνικού Μεταβατικού Συμβουλίου (Μάρτιος - Απρίλιος 2011)
* Δεύτερη σφραγίδα του Εθνικού Μεταβατικού Συμβουλίου

## Εξωτερικοί σύνδεσμοι

* Εθνόσημο της Λιβύης Αρχειοθετήθηκε 2010-09-22 στο Wayback Machine.

## Παραπομπές
# Κυβέρνηση Εθνικής Ενότητας

**Κυβέρνηση Εθνικής Ενότητας** ονομάζεται συνήθως μία κυβέρνηση, η οποία στηρίζεται από όλα τα κόμματα, σε περιόδους σοβαρής πολιτικής ή εθνικής κρίσης. Είναι μία ευρεία κυβέρνηση συνασπισμού που αποτελείται από όλα τα κόμματα (ή όλα τα μεγάλα κόμματα) στο Κοινοβούλιο. Σχηματίζεται συνήθως σε εμπόλεμη περίοδο ή σε περίοδο έκτακτης ανάγκης για το έθνος. Σκοπός μιας Κυβέρνησης Εθνικής Ενότητας είναι να αντιμετωπίσει ένα οξύ πρόβλημα, χωρίς κομματικές αντιπαλότητες. Τα μέλη της προέρχονται συνήθως και αυτά από όλα τα κόμματα, αν και κάποιες φορές μπορεί να συμμετέχουν και άλλες προσωπικότητες, και η κυβέρνηση αυτού του τύπου διαρκεί ωσότου ξεπεραστεί η οξεία κρίση.

## Ελλάδα

Στην Ελλάδα έτσι ονομάστηκε κατ΄ ευφημισμό και δημοσιογραφικά η μεταβατική πολιτική κυβέρνηση που σχηματίστηκε στις 24 Ιουλίου 1974 με πρωθυπουργό τον Κωνσταντίνο Καραμανλή και μέλη κάποια στελέχη των προδικτατορικών κομμάτων ΕΡΕ και Ενωσης Κέντρου και μερικά στελέχη του αντιδικτατορικού αγώνα, η λεγόμενη Κυβέρνηση Εθνικής Ενότητας 1974. Η κυβέρνηση αυτή διήρκεσε ως τις 21 Νοεμβρίου 1974. Το κυριότερο έργο αυτής της βραχύβιας κυβέρνησης, ήταν η διαδικασία μετασχηματισμού του ελληνικού κράτους από τις δικτατορικές δομές στις δημοκρατικές. Για το έργο της, δείτε αναλυτικά στο άρθρο: Κυβέρνηση Εθνικής Ενότητας 1974. Στις εκλογές που ακολούθησαν στις 17 Νοεμβρίου 1974, αναδείχθηκε Κυβέρνηση, πάλι υπό τον Κ. Καραμανλή, μετά από τη νίκη του νεοϊδρυθέντος κόμματός του, της Νέας Δημοκρατίας.

## Ισραήλ

Στο Ισραήλ σχηματίστηκαν κατά καιρούς αρκετές κυβερνήσεις εθνικής ενότητας στις οποίες μεγάλα και αντίπαλα κόμματα σχημάτισαν έναν κυβερνητικό συνασπισμό. Τέτοιος κυβερνητικός συνασπισμός σχηματίστηκε και κατά τις ημέρες που οδήγησαν στον Πόλεμο των Έξι Ημερών.

## Ιταλία

Στην Ιταλία υπήρξε μια κυβέρνηση συνασπισμού ανάμεσα στο Λαό της Ελευθερίας (PdL), το PD και το Scelta Civica από τα οποία όλα υποστήριξαν την κυβέρνηση του Ιταλού πρωθυπουργού Ενρίκο Λέτα, από το 2013 ως το 2014.

## Δείτε επίσης

* Κυβέρνηση Γεωργίου Παπανδρέου Εθνικής Ενότητος 1944
* Κυβέρνηση Εθνικής Ενότητας 1974
* Υπηρεσιακή κυβέρνηση

## Παραπομπές

## Εξωτερικοί σύνδεσμοι

* Η σύνθεση της Κυβέρνησης Εθνικής Ενότητας του 1974
* Εθνικό Οπτικοακουστικό Αρχείο Παραίτηση της κυβέρνησης εθνικής ενότητας
# Νήσος Μπάθερστ

Μπάθερστ| Δορυφορική εικόνα του νησιού. |
|  |
| Γεωγραφία |
| Τοποθεσία | Αρκτικός Ωκεανός |
| Συντεταγμένες | ﻿ / ﻿ |
| Αρχιπέλαγος | Καναδικό Αρκτικό Αρχιπέλαγος |
| Έκταση | 16.042 km² |
| Υψόμετρο | 412 μ |
| Υψηλότερη κορυφή | Στόουκς Μάουντεν |
| Χώρα |
| **Καναδάς** |
| Καναδικά εδάφη | Νούναβουτ |
| Δημογραφικά |
| Πληθυσμός | 0 |
|  Σχετικά πολυμέσα |

Η νήσος **Μπάθερστ** (αγγλ. *Bathurst Island*) είναι ακατοίκητο νησί στο Καναδικό Αρκτικό Αρχιπέλαγος, το οποίο ανήκει στο καναδικό έδαφος Νούναβουτ. Με έκταση 16.042 τετραγωνικά χιλιόμετρα είναι το 13ο μεγαλύτερο νησί του Καναδά.

## Εξωτερικοί σύνδεσμοι

* Πολυμέσα σχετικά με το θέμα  Νήσος Μπάθερστ στο Wikimedia Commons
# Στενό Τσιονγκτσόου

Δορυφορική άποψη του στενού
Το **Στενό Τσιονγκτσόου** (κινεζικά απλοποιημένα: 琼州海峡, παραδοσιακά κινεζικά: 瓊州海峽, πινγίν: Qióngzhōu Hǎixiá, Χαϊνανέζικα: Khāng-tsiú Hái-kiap), επίσης γνωστό ως **στενό Χαϊνάν**, είναι σώμα νερού που χωρίζει τη χερσόνησο Λεϊτσόου στο Κουανγκτούνγκ στη νότια Κίνα. Βρίσκεται βόρεια του νησιού Χαϊνά. Το στενό συνδέει τον Κόλπο του Τονκίνο στα δυτικά με την Θάλασσα της Νότιας Κίνας στα ανατολικά.

Το στενό Τσιονγκτσόου με τη χερσόνησο Λεϊτσόου στο παρασκήνιο, όπως φαίνεται από το Χαϊκού στη Χαϊνάν στη Κίνα.
Έχει μέσο πλάτος 30 χιλιομέτρων και το κέντρο του βρίσκεται ﻿ / ﻿ με μέγιστο υδάτινο βάθος γύρω στα 120 μέτρα. Το στενό είναι υποκείμενο σε κλείσιμο κατά τη διάρκεια ισχυρής δραστηριότητας τυφώνων.

Οι φάλαινες και αλλικορίδες ήταν κάποτε κοινές στα στενά.

## Ιστορία

Το στενό διασχίστηκε από τις δυνάμεις του Λαϊκού Απελευθερωτικού Στρατού την άνοιξη του 1950.

Η ακτοπλοϊκή γραμμή Κουανγκτόνγκ-Χαϊνάν (μέρος του Σιδηροδρόμου Κουανγκτόνγκ-Χαϊνάν) συνδέουν σιδηροδρομικά αυτοκίνητα και αυτοκίνητα σε όλο το στενό.

Στις αρχές της δεκαετίας του 2000 υπήρχαν σχέδια για γέφυρα αλλά δεν καρποφόρησαν. Έχει συζητηθεί η κατασκευή γέφυρας ή σήραγγας αλλά το 2018 τα ταξίδια συνεχίζουν να γίνονται με αεροπλάνο ή πλοίο. Αυτό μπορεί να αφήσει τους κατοίκους και επισκέπτες απομονωμένους, όταν υπάρχουν έντονα καιρικά φαινόμενα.

## Δείτε επίσης

* Χάικου, παλαιότερα γνωστή ως Τσιονγκτσόου

## Παραπομπές

## Περαιτέρω ανάγνωση

* Shi et al., The Role of Qiongzhou Strait in the Seasonal Variation of the South China Sea Circulation
# Χερσόνησος Σαντόνγκ

Τοποθεσία της χερσονήσου Σαντόνγκ
Η **Χερσόνησος Σαντόνγκ** είναι χερσόνησος στην επαρχία Σαντόνγκ της ανατολικής Κίνας, μεταξύ της θάλασσας Μποχάι προς τα βόρεια και της Κίτρινης Θάλασσας στα νότια.

## Γεωγραφία

Τα ύδατα που συνορεύουν με την χερσόνησο είναι ο κόλπος Λαϊτσόου προς τα βορειοδυτικά, ο οποίος ανοίγεται στην θάλασσα Μποχάι προς τα βόρεια, η οποία με τη σειρά της περνά μέσα από το στενό Μποχάι προς τα βορειοανατολικά στην Κίτρινη Θάλασσα στα ανατολικά και νότια.

Το έδαφος της χερσονήσου αποτελείται από τις τρεις πόλεις νομαρχιακού επιπέδου της επαρχίας Σαντόνγκ: Τσινγκτάο στα νοτιοδυτικά, Γιαντάι στο κέντρο και στο βορρά και Ουεϊχάι στο ανατολικό άκρο.

## Ιστορία

Οι παραχωρήσεις του κόλπου Κιαουτσόου ήταν μια παραχώρηση προς τη Γερμανική Αυτοκρατορία από το 1898 έως το 1914, στην περιοχή γύρω από το κόλπο Κιαουτσόου, όπου το χωριό του Τσινγκντάο (Τσινγκτάο) εξελίχθηκε σε σημαντικό λιμάνι. Ως συνέπεια του Πρώτου Παγκοσμίου Πολέμου, η Γερμανία έχασε το Τσινγκτάο και τη σφαίρα επιρροής της στο Σαντόνγκ. Η Συνθήκη των Βερσαλλιών μετέφερε τις γερμανικές παραχωρήσεις στο Σαντόνγκ στην Αυτοκρατορία της Ιαπωνίας και δεν επεστράφησαν στη Κίνα. Ως αποτέλεσμα υπήρξε λαϊκή δυσαρέσκεια, οδηγώντας στο κίνημα της 4ης Μαΐου. Το Σαντόνγκ επεστράφη στη Κίνα το 1922, μετά από διαμεσολάβηση των Ηνωμένων Πολιτειών κατά τη διάρκεια της Ναυτικής Διάσκεψης της Ουάσινγκτον. Το Ουεϊχάι ακολούθησε το 1930 αλλά η Ιαπωνία διατήρησε την οικονομική επιρροή στην περιοχή.

## Δείτε επίσης

* Γεωγραφία της Κίνας

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Χερσόνησος Σαντόνγκ στο Wikimedia Commons
# Πανκασίλα

Η **Πανκασίλα** είναι η επίσημη, θεμελιώδης φιλοσοφική θεωρία της Ινδονησίας. Το όνομα προέρχεται από δύο λέξεις που προέρχονται αρχικά από τα σανσκριτικά: "pañca" ("πέντε") και "śīla" ("αρχές", "εντολές"), οι οποίες είναι:

Ketuhanan yang Maha Esa (Πίστη σε έναν και μοναδικό Θεό)
Kemanusiaan yang adil dan beradab (Δίκαιη και πολιτισμένη ανθρωπότητα)
Persatuan Indonesia (Η ενότητα της Ινδονησίας)
Kerakyatan yang dipimpin oleh hikmat kebijaksanaan dalam permusyawaratan/perwakilan (Δημοκρατία καθοδηγούμενη από την εσωτερική σοφία στην ομοφωνία που προκύπτει από τις συζητήσεις μεταξύ των αντιπροσώπων)
Keadilan sosial bagi seluruh rakyat Indonesia (Κοινωνική δικαιοσύνη για όλους τους Ινδονήσιους)
Η νομική διατύπωση ης Πανκασίλα περιέχεται στην τέταρτη παράγραφο του προοιμίου του Συντάγματος της Ινδονησίας.

## Ιστορικό

Το 1942, η Αυτοκρατορία της Ιαπωνίας εισέβαλε και κατέλαβε τις Ολλανδικές Ανατολικές Ινδίες. Μετά από αποτυχίες στον πόλεμο του Ειρηνικού, οι Ιάπωνες υποσχέθηκαν μελλοντική αυτοδιοίκηση για την Ινδονησία και τον Σεπτέμβριο του 1943 ίδρυσαν το Κεντρικό Συμβουλευτικό Συμβούλιο (CAC) στην Ιάβα, υπό την προεδρία του προπολεμικού ακτιβιστή ανεξαρτησίας Σουκάρνο. Στις 15 Νοεμβρίου 1944, στην τέταρτη σύνοδο του CAC, ο Σουκάρνο έδωσε μια ομιλία που απαριθμούσε πέντε κατευθυντήριες γραμμές για τη ζωή για το ινδονησιακό έθνος. Αυτά είχαν παραχθεί από μια επιτροπή με επικεφαλής τον Σουκάρνο και ονομάστηκαν «Πέντε Υποχρεώσεις». Στη 1 Ιουνίου 1945, ο Σουκάρνο απευθύνθηκε στον λαό, αποτυπώνοντας τις αρχές της Πανκασίλα

## Παραπομπές
# Πραμπανάν

| UNESCO |
| --- |
| **Συγκρότημα Ναών Πραμπανάν** |
|  |
| Τοποθεσία |  Ινδονησία |
| Τύπος | Πολιτιστικό |
| Κριτήρια | i, iv |
| Κωδικός UNESCO | 642 |
| Εγγραφή | 1991 (15η Σύνοδος) |
| Μνημείο Παγκόσμιας Κληρονομιάς |
|

Το **Πραμπανάν** (*Prambanan*) είναι ινδουιστικός ναός χτισμένος τον 9ο αιώνα στην κεντρική Ιάβα, Ινδονησία, αφιερωμένος στο Τριμούρτι, την έκφραση του θεού ως δημιουργό (Μπράχμα), διατηρητή (Βισνού) και καταστροφέα (Σίβα). Ο ναός βρίσκεται περίπου 17 χιλιόμετρα βορειοανατολικά από την πόλη Γιογκιακάρτα.

Ο ναός αρχικά χτίστηκε περίπου το 850 μ.Χ. από τον Ρακάι Πικατάν και επεκτάθηκε από τον βασιλιά Λοκαπάλα και τον βασιλιά του Ματαράμ Μάχα Σάμποτ, τη δυναστείας Σαντζάγια. Σύμφωνα με την επιγραφή Σιβαγκάρχα, η οποία χρονολογείται από το 856 μ.Χ., ο ναός κατασκευάστηκε για να τιμήσει τον Σίβα. Ο χώρος όμως εγκαταλείφθηκε τις αρχές του 11ου αιώνα μετά από αλλαγές στην εξουσία και τα μνημεία εγκαταλείφθηκαν μέχρι που κατέρρευσαν από σεισμό. Η αποκατάσταση του μνημείου άρχισε το 1918 και συνεχίζεται έκτοτε, χρησιμοποιώντας τόσο παραδοσιακές μεθόδους, όπως και τη χρήση σκυροδέματος για την ενίσχυση του ναού.

Το Πραμπανάν είναι ο μεγαλύτερος ινδουιστικός ναός στην Ινδονησία και ένας από τους μεγαλύτερος στη νοτιοανατολική Ασία. Χαρακτηρίζεται από τους ψηλούς και μυτερούς πύργους του, χαρακτηριστικοί της αρχιτεκτονικής των ινδουιστικών ναών, με ψηλότερο το κεντρικό κτίριο, ύψους 47 μέτρων, το οποίο βρίσκεται εντός ενός μεγάλου συγκροτήματος συνολικά 240 ναών. Το Πραμπανάν αποτελεί μνημείο παγκόσμιας κληρονομιάς της UNESCO από το 1991.

## Παραπομπές
# Ντάργουιν

| Ντάργουιν |
| --- |
|  |
|

|  |
| --- |
|  Έμβλημα |

 |
| Ντάργουιν
12°26′17″S 130°50′28″E |
|  |
| Χώρα | Αυστραλία |
| Διοικητική υπαγωγή | Βόρεια Επικράτεια |
| Ίδρυση | 1869 |
| Διοίκηση |
|  • Δήμαρχος | Peter Styles (από 2025) |
| Έκταση | 40,63 km² |
| Υψόμετρο | 0 μέτρο |
| Πληθυσμός | 139.902 (9  Αυγούστου 2021) |
| Ταχ. κωδ. | 0800 |
| Τηλ. κωδ. | 0879 και 0889 |
| Ζώνη ώρας | UTC+09:30 |
| Ιστότοπος | Επίσημος ιστότοπος |
|  Σχετικά πολυμέσα |
|

Το **Ντάργουιν** (αγγλικά: *Darwin*) είναι πρωτεύουσα και μεγαλύτερη πόλη της Βόρειας Επικράτειας, στην Αυστραλία. Σύμφωνα με την απογραφή του 2016, το Ντάργουιν έχει 145.916 κατοίκους και είναι η μικρότερη πληθυσμιακά από τις πρωτεύουσες της Αυστραλίας. Το Ντάργουιν βρίσκεται στο βόρειο άκρο της Βόρειας Επικράτειας και είναι η βορειότερη από τις πρωτεύουσες της Αυστραλίας. Η πόλη είναι χτισμένη απέναντι από το νησί Μέλβιλ, στον μυχό του Πορτ Ντάργουιν, στον πορθμό Κλάρενς, στη θάλασσα του Τιμόρ. Τις 9 Σεπτεμβρίου 1839, το HMS Beagle έπλευσε στο λιμάνι του Ντάργουιν κατά τη διάρκεια των ερευνών του. Ο Τζον Κλεμεντς Γουίκχαμ του έδωσε το όνομα Πορτ Ντάργουιν, από τον πρώην συνταξιδιώτη τους Κάρολο Δαρβίνο.

Οι ιθαγενείς κάτοικοι της περιοχής είναι οι Αβοριγίνες Λαρράκια. Η περιοχή εξερευνήθηκε από τους Ολλανδούς τον 17ο αιώνα. Το Ντάργουιν ιδρύθηκε το 1869 και αρχικά ονομαζόταν Πάλμερστον αλλά το 1911 μετονομάστηκε σε Πορτ Ντάργουιν. Η ανάπτυξη της πόλης επιταχύνθηκε μετά από την ανακάλυψη χρυσού στο Πάιν Κρηκ, 200 χιλιόμετρα νότια, το 1871. Λόγω της στρατηγικής του θέσης, το Ντάργουιν καταστράφηκε από γενική Ιαπωνική αεροπορική επίθεση τις 19 Φεβρουαρίου 1942, την πρώτη σε αυστραλιανό έδαφος, με αποτέλεσμα 243 θανάτους και την καταστροφή πολλών κτιρίων. Μέχρι τον Οκτώβριο του 1943, οι Ιάπωνες βομβάρδισαν το Ντάργουιν 60 φορές. Μετά τον πόλεμο, το Ντάργουιν ξαναχτίστηκε. Η πόλη καταστράφηκε επίσης από το πέρασμα του κυκλώνας Τράσυ τα Χριστούγεννα του 1974, αλλά κατάφερε να ορθοποδήσει ξανά. Το 1979 ανακηρύχθηκε ως μια από τις πρωτεύουσες της Αυστραλίας.

Το Ντάργουιν σήμερα αναπτύσσεται γρήγορα. Το Πορτ Ντάργουιν, το λιμάνι της πόλης, είναι διπλάσιο σε μέγεθος από αυτό του Σίδνεϊ. Οι κύριοι τομείς της οικονομίας είναι ο τουρισμός και η εξόρυξη ορυκτών, όπως το ουράνιο, ο χαλκός, ο μόλυβδος, ο βωξίτης, το μαγγάνιο, ο χρυσός και το φυσικό αέριο. Η εξόρυξη ορυκτών και η ενεργειακή βιομηχανία παράγουν περισσότερα από $2,5 εκατομμύρια το χρόνο.

## Παραπομπές

## Εξωτερικοί σύνδεσμοι

* Ντάργουιν στο Curlie

Από κλιματικής άποψης ,το Ντάργουιν έχει ηλιοφάνεια τουλάχιστον κατά τα 2/3 ετησίως, με μέση θερμοκρασία τους 29 βαθμούς κελσίου.
# AllMusic

AllMusic| Το λογότυπο της AllMusic από τον Ιούλιο του 2013. |
| URL | www.allmusic.com |
| Σύνθημα | Μουσική αναζήτηση, προτάσεις, βίντεο κριτικές |
| Εμπορικό | Ναι |
| Είδος | Διαδικτυακή βάση δεδομένων για μουσικούς δίσκους, καλλιτέχνες, τραγούδια, κριτικές και βιογραφίες |
| Εγγραφή | Προαιρετική |
| Γλώσσες | Αγγλικά |
| Ιδιοκτήτης | All Media Network, LLC (από τον Αυγουστο του 2013) |
| Δημιουργός | Μάικλ Έρλγουαϊν |
| Έναρξη λειτουργίας | 1991 (1991) (ως All Music Guide) |
| Τωρινή κατάσταση | Online |

Το **AllMusic**, προηγουμένως γνωστό ως **All Music Guide** και **AMG**, είναι αμερικανική διαδικτυακή βάση δεδομένων μουσικής. Το εγχείρημα ξεκίνησε το 1991 από την All Media Guide που έγινε αργότερα All Media Network.

## Ιστορικό

Ο άνθρωπος που ξεκίνησε το AllMusic το 1991 είναι ο Μάικλ Έρλγουαϊν της All Media Guide. Σκοπός του εγχειρήματος ήταν η σύνθεση δισκογραφικών πληροφοριών για κάθε καλλιτέχνη που έκδωσε δίσκο από τότε που οΕνρίκο Καρούζο έδωσε στη δισκογραφική βιομηχανία την πρώτη της μεγάλη ώθηση. Το πρώτο σχετικό βιβλίο αναφοράς εκδόθηκε τον επόμενο χρόνο.

Το AllMusic.com, το AllMovie.com και το AllGame.com πουλήθηκαν από την Rovi τον Ιούλιο του 2013 στο All Media Network, LLC. Η All Media Network, LLC. σχηματίστηκε από τους αρχικούς ιδρυτές του SideReel.com και του Ackrell Capital.

## Υπηρεσίες και προϊόντα

Το περιεχόμενο δημοσιεύτηκε αρχικά σε βιβλίο το 1991 ως All Music Guide, και είναι πλέον ελεύθερο για το κοινό ως πληροφορία και διαδικτυακή παραπομπή, και διαθέσιμο μέσω αδειοδότησης σε παραγωγές ακουστικών συστημάτων και καταστήματα.

### Σειρά οδηγών

Η All Media Network δημοσιεύει επίσης τη σειρά οδηγών της AllMusic που περιλαμβάνει τους οδηγούς AllMusic Guide to Rock, All Music Guide to Jazz και All Music Guide to the Blues. Ο Βλαντίμιρ Μπογκντάνοφ προεδρεύει της παραγωγής της σειράς οδηγών.

## Υποδοχή

Το Αύγουστο του 2007, το PC Magazine περιέλαβε την ιστοσελίδα AllMusic στον κατάλογο «Top 100 Classic Websites».

## Παραπομπές

## Εξωτερικοί σύνδεσμοι

* Επίσημος ιστότοπος
# Σεισμός της Καμτσάκα 2025

| Σεισμός της Καμτσάκα 2025 |
| --- |
|  |
| Ώρα | 11:24:52 |
| Μέγεθος | 8.8 R |
| Ρήγμα | Άγνωστο |
| Mέγιστη ένταση | VIII (Καταστροφικός) |
| Τσουνάμι | Ναι |
|  Σχετικά πολυμέσα |
| δεδομένα |

Στις 30 Ιουλίου 2025, στις 11:24:52 PETT (02:24:52 ώρα Ελλάδος), ένας σεισμός μεγέθους 8,8 βαθμών της Κλίμακας Ρίχτερ έπληξε την ανατολική ακτή της χερσονήσου Καμτσάτκα στην Ρωσική Άπω Ανατολή, 119 χλμ. ανατολικά-νοτιοανατολικά της παράκτιας πόλης Πετροπάβλοφσκ Καμτσάτσκι. Ήταν ο ισχυρότερος σεισμός που καταγράφηκε παγκοσμίως από τον σεισμό Τοχόκου του 2011, και συγκαταλέγεται ως ο έκτος ισχυρότερος σεισμός που έχει καταγραφεί ποτέ από σεισμογράφους. Ωστόσο, προκάλεσε ελάχιστες ζημιές σε σύγκριση με άλλους σεισμούς παρόμοιου μεγέθους. Ο σεισμός προκάλεσε μέτριες ζημιές και πολλαπλούς τραυματισμούς στο Κράι Καμτσάτκα και στην Όμπλαστ της Σαχαλίνης. Το επακόλουθο τσουνάμι σε ολόκληρο τον Ειρηνικό ήταν ασθενέστερο από το αναμενόμενο, με κύματα περίπου 1 m ή λιγότερο στα περισσότερα μέρη.. Ωστόσο, κατεγράφη τοπικά υψηλή ανύψωση 19 μέτρων. Ένας έμμεσος θάνατος και 21 τραυματισμοί αποδόθηκαν σε εκκενώσεις που σχετίζονται με το τσουνάμι στην Ιαπωνία.

## Παραπομπές
# Άτκα

Άτκα| Atka Island |
| --- |
| Χάρτης των νησιών Αντρέανοφ. |
|  |
| Γεωγραφία |
| Τοποθεσία | Ειρηνικός Ωκεανός |
| Αρχιπέλαγος | Αλεούτιες νήσοι |
| Νησιωτικό σύμπλεγμα | Αντρέανοφ νήσοι |
| Αριθμός νήσων | >300 |
| Έκταση | 1.048,8 km² |
| Υψόμετρο | 1.533 μ |
| Υψηλότερη κορυφή | Mount Korovin |
| Χώρα |
| **ΗΠΑ** |
| Πολιτεία | Αλάσκα |
| Μεγαλύτερη πόλη | Άτκα |
| Δημογραφικά |
| Πληθυσμός | 95 (απογραφής 2000) |
| Πυκνότητα | 0,09 /χλμ2 |
|  Σχετικά πολυμέσα |

Το **Άτκα** (αγγλικά: *Atka Island*) είναι νησί των ΗΠΑ στο αρχιπέλαγος των Αλεούτιων νήσων και ειδικότερα το τέταρτο μεγαλύτερο του αρχιπελάγους μετά το Ούνιμακ, το Ουναλάσκα και το Ούμνακ. Επίσης είναι το εικοστό δεύτερο μεγαλύτερο νησί, σε έκταση, των ΗΠΑ και το μεγαλύτερο των νήσων Αντρέανοφ. Έχει έκταση 1.048,8 τετρ. χλμ. και μεγαλύτερος οικισμός του νησιού είναι το Άτκα με 61 κατοίκους το 2010.

## Εξωτερικοί σύνδεσμοι

* Πολυμέσα σχετικά με το θέμα  Άτκα στο Wikimedia Commons
# Εθνόσημο των Φίτζι

Το εθνόσημο των Φίτζι.
Το **εθνόσημο των Φίτζι** καθιερώθηκε στις 4 Ιουλίου 1908. Ο θυρεός του παραμένει στη σημερινή Σημαία των Φίτζι.

Στο εθνόσημο υπάρχει ένας θυρεός που θυμίζει την αγγλική αποικιοκρατική ιστορία της νησιωτικής χώρας με τον Σταυρό του Αγίου Γεωργίου και ένα λιοντάρι, το οποίο έχει τροποποιηθεί ώστε να κρατάει ένα κακαόδεντρο. Τα τεταρτημόρια του σταυρού περιλαμβάνουν ζαχαροκάλαμο, έναν κοκκοφοίνικα, ένα τσαμπί με μπανάνες και ένα περιστέρι της ειρήνης. Αυτοί που βαστούν τον θυρεό είναι δύο Φιτζιανοί πολεμιστές ντυμένοι με φορέματα και ο ένας να κρατάει λόγχη και ο άλλος έναν ανανά. Στο εθνόσημο υπάρχει επίσης ένα πλεούμενο ανάμεσα στα άλλα και το εθνικό ρητό: "Rerevaka na kalou ka doka na Tui" (Να φοβάσαι τον Θεό και να τιμάς τον Βασιλιά).

## Πηγές

* Ύπατη Αρμοστεία της Δημοκρατίας των Φίτζι στη Νέα Ζηλανδία - Εθνικά σύμβολα των Φίτζι.
# .to

**.to** είναι ο top-level domain κωδικός χώρας Internet  (ccTLD) για το Βασίλειο των Τόνγκα, σύμπλεγμα νησιών στον νότιο Ειρηνικό.

Η κυβέρνηση της Τόνγκα εμπορεύεται τα domain που ανήκουν στον ccTLD της σε κάθε ενδιαφερόμενο. O ccTLD *.to* χορηγείται από το Tonga Network Information Center (Τonic).

Επειδή το αγγλικό ''to'' συναντάται συχνά στην αγγλική γλώσσα ως πρόθεση, το ccTLD *.to* έγινε δημοφιλές για την δημιουργία εύκολα μνημονεύσιμων διευθύνσεων URL, πρακτική που ονομάζεται domain hack. Υπηρεσίες συντόμευσης/ανακατεύθυνσης URL με χρήση του συγκεκριμένου ccTLD (π.χ. go.to) είναι αρκετά δημοφιλείς. Άλλα domain hacks δεν χρησιμοποιούν το *to* ως πρόθεση, συμπεριλαμβανομένων της ιστοσελίδας του Daniel J. Bernstein, cr.yp.to, της ιστοσελίδας της λονδρέζικης εταιρίας ανάπτυξης ιστοσελίδων Potato, p.ota.to, και υπηρεσίες για uploading όπως το uloz.to (*σώσε το* στα τσεχικά και τα σλοβακικά).

Το αρκτικόλεξο «T.O.» είναι επίσης κοινό ψευδώνυμο για το Τορόντο στο Οντάριο του Καναδά και χρησιμοποιείται ως domain κωδικός πόλης, όπως αποδεικνύεται από δημοφιλείς ιστοσελίδες που σχετίζονται με το Τορόντο, όπως η www.dine.to και η www.jobs.to. Το domain αυτό  χρησιμοποιείται επίσης και για την πόλη του Τορίνο στην Ιταλία.

Όταν αγοράζονται τα domain .to, όλες οι τυπικές DNS λειτουργίες είναι δυνατές και τα καταχωρημένα σε αυτό σάιτ δεν απαιτείται να προβάλουν διαφημίσεις εκ μέρους το χορηγού του domain, δηλαδή της Tonico. Μερικά domain είναι δωρεάν όπως το *.edu.to*, αλλά μόνο σε εκπαιδευτικά ιδρύματα της Τόνγκα.

Το *.to* είναι ένα από τα λίγα ccTLDs που (επίσημα) δεν διατηρεί (δημόσια) βάση δεδομένων WHOIS, ώστε να παρέχει πληροφορίες για τα πρόσωπα που έχουν καταχωρήσει τα εκάστοτε *.to* domain. Είναι δυνατή η επικοινωνία με τα πρόσωπα αυτά μέσω της διεύθυνσης tonic.to πληκτρολογώντας το domain τους στο πεδίο αναζήτησης κάτω από το "New Domain Name".

Το top-level domain *.to* είχε A record και HTTP server τουλάχιστον από το 1998.

## Παραπομπές

## Εξωτερικοί σύνδεσμοι

* Καταχώριση .ΝΑ domains
* IANA .to whois information Αρχειοθετήθηκε 2006-06-29 στο Wayback Machine.